James Bond: Jeden svet nestačí

***James Bond: Jeden svet nestačí*** alebo ***Jeden svet nestačí*** () je britsko-americký špionážno-akčno-dobrodružný triler z roku 1999, ktorý režíroval Michael Apted. Ide o v poradí devätnástu oficiálnu bondovku v ktorej hlavnú úlohu agenta 007 hrá Pierce Brosnan po tretíkrát. Ide o štvrtú oficiálnu bondovku, ktorá nešla podľa knižnej predlohy Iana Fleminga.

## Dej
Nastražená výbušnina v kufri s peniazmi zabila britského priemyselníka sira Roberta Kinga a v stenách Londýnskeho ústredia MI6 vyhĺbila poriadnu dieru. M bola pevne rozhodnutá dostať páchateľa pred súd. Hlavným podozrivým bol Renard (Robert Carlyle), najobávanejší terorista s guľkou v mozgu. Nenávisťou ku Kingovi, ktorému kedysi uniesol dcéru Elektru (Sophie Marceau). M sa domnievala, že teraz je na rade Elektra, ktorá v Azerbajdžane dozerala na stavbu ropovodu. Vedenie MI6 vyslalo Bonda (Pierce Brosnan), aby pôsobil ako jej „tieň“. Aj keď sa 007 všemožne snažil Elektru chrániť, bolo na tejto krásnej, inteligentnej a tvrdohlavej žene niečo, čo vzbudilo jeho podozrenie voči nej. Pri akcii v skúšobnom jadrovom zariadení sa Bond zoznámil s fyzičkou Christmas Jones (Denise Richards).

## Fakty a zaujímavosti
* Natáčalo sa vo Francúzsku, Španielsku, Turecku, Azerbajdžane, Anglicku, na Bahamách a v Pinewood Studios v Londýne.
* Úvodná scéna sa natáčala pri Millennium Dome.
* Film sa začal nakrúcať 11. februára 1999.
* Štyri týždne natáčal 170-členný štáb, aby zachytil štyri a pol minúty filmu na lyžiach.
* Po filme *[[Nie je čas zomrieť]]* (2021) ide o druhú najdlhšiu pred-titulkovú scénu v histórii ságy.
* 35 lodí sa v skutočnosti použili na vytvorenie úvodnej akcie.
* Časť deja sa odohrávala aj pri Guggenheimovo múzeum v Bilbau.

## Postavy
* **Elektra King**: jej obľúbeným heslom bolo „Ak nežiješ naplno, život nemá zmysel“. Už raz unikla z Renardových rúk celkom sama. MI6 ju vtedy sklamala, a preto Bondovi príliš neverila.
* **Renard**: tento bývalý zabijak KGB si založil vlastnú organizáciu a vyžadoval až fanatickú oddanosť a poslušnosť. Podriadení, ktorí ho sklamali, dali pred jeho hnevom prednosť samovražde. S guľkou v mozgu, ktorá ho do smrti postupne znecitlivela a robila silnejším, no jedného dňa by ho zabila. Bol rozhodnutý vyhrať svoj posledný zápas so Západom. Robil to však zo slepej nenávisti alebo bol zaslepený láskou.
* **Christmas Jones**: americká fyzička dozerajúca na demontáž kazachstanského jadrového zariadenia sa stala Bondovým neoceniteľným spojencom, potom čo Renard ukradol atómovú bombu.
* **Valentin Zukovsky**: ruský gangster s množstvom úskokov a fínt v zásobe. Bond navštívil jeho kasíno v Baku, aby sa dozvedel viac o Renardovi a vytušil, že jeho starý nepriateľ čosi skrýva. S Bondom sa stretol už aj v *[[Zlaté oko]]*, kde tiež potreboval „menšiu“ službičku od neho.
* **Davidov**: Bondovo podozrenie voči brutálnemu šéfovi ochranky King Industry nakoniec prerástlo do podozrenia voči Elektre.
* **Býk**: Zulovského mazaný osobný strážca so zlatými zubmi, bol hrozbou pre svojho šéfa a dôležitým Renardovým špehom.

## Galéria

Súbor:King industries.svg|Logo Kingovej firmy.
Súbor:Bond in motionc2 (15080187388).jpg|Model vrtuľníka s pílami a Bondovho auta.
Súbor:Bond in motionc4 (15266359772).jpg|Ukážka lode použitej agentom 007 v úvodnej sekvencii.
Súbor:Parahawk (The World is Not Enough) front-right National Motor Museum, Beaulieu.jpg|Hybridné snežné skútre používané nepriateľom.
Súbor:The World Is Not Enough - BMW Z8.jpg|Agentovo auto, ktoré bude vo filme rozpolené na dva kusy.
Súbor:The World Is Not Enough - Caviar Factory Miniature Model.jpg|Miniatúrny model Zukovskeho „Caviar Factory“ vyrobený pre film.
Súbor:Istanbul asv2020-02 img53 Maiden's Tower.jpg|Panenská veža v Turecku využívaná vo filme ako sídlo záporákov.
Súbor:Château d'Eilean Donan.jpg|Hrad Eilean Donan v Škótsku, kde mala MI6 svoje zázemie.


## Poznámky

## Referencie

## Iné projekty

## Externé odkazy
* ''James Bond: Jeden svet nestačí'' na oficiálnej stránke 
* 
* 
* 
* 
* ''James Bond: Jeden svet nestačí'' v MGM 
* ''James Bond: Jeden svet nestačí'' v Thunderballs 

Kategória:Filmy podľa názvu
Kategória:Filmy o Jamesovi Bondovi
Kategória:Filmy z 1999
Kategória:Britské filmy
Kategória:Filmy USA